Партызанская сям’я Васілія Кірылавіча і Ксеніі Ігнацьеўны Падбярозка са Смалявіцкага раёна Мінскай вобласці, у якой было 6 дзяцей (Васілій, Валянціна, Вера, Надзея, Любоў, Акцябрына), выратавала параненага падчас абарончых баёў у 1941 г. казахскага воіна Тактагалі Жангельдзіна, нягледзячы на пагрозу пакарання з боку акупацыйных улад. Дзеці, Валянціна і Васілій, знайшлі ў лесе параненага і знясіленага чалавека. Бацька зрабіў насілкі, на якіх уначы Т. Жангельдзіна прынеслі ў хату. Пасля выздараўлення ён працягнуў барацьбу ў складзе партызанскай брыгады “Дзядзькі Колі” Мінскай вобласці.